**ESF VAHENDITEST RAHASTATAVA TÄISKASVANUTE TÄIENDUSKOOLITUSE ÕPPEKAVA**

1. **Üldandmed**

|  |  |
| --- | --- |
| Õppeasutus: | Luua Metsanduskool |
| Õppekava nimetus: *(venekeelsetel kursustel nii eesti kui vene keeles)*: | **Lääne- Eesti loodusretkejuhtide baaskursus** |
| Õppekavarühm: *(täiendus- koolituse standardi järgi)* | Reisimine, turism ja vabaajaveetmine |
| Õppekeel: | Eesti keel |

1. **Koolituse sihtgrupp ja õpiväljundid**

|  |
| --- |
| **Sihtrühm ja selle kirjeldus ning õppe alustamise nõuded.** *Ära märkida milliste erialaoskuste, haridustaseme või vanusegrupi inimestele koolitus on mõeldud ning milline on optimaalne grupi suurus; ära tuua kas ja millised on nõuded õpingute alustamiseks.* **Sihtrühm:** Erialase hariduseta inimesed, kes soovivad valdkonda siseneda või vajavad spetsiifilisi oskusi loodusretkejuhi oskuste osas.**Grupi suurus:** 12**Õppe alustamise nõuded:** Enesehindamise alusel füüsiline võimekus läbida jala 10 km õppekäik looduses. |
| **Õpiväljundid.** *Õpiväljundid kirjeldatakse kompetentsidena, mis täpsustavad, millised teadmised, oskused ja hoiakud peab õppija omandama õppeprotsessi lõpuks.* Koolituse lõpetanu:1) vahendab klientidele loodust kindlas Lääne-Eesti piirkonnas pakkudes elamusi ja jagades asjakohast teavet (tunneb piirkonna taimi ja/või loomi);2) töötab iseseisvalt, tulemuslikult, ohutult ja jätkusuutlikult lähtuvalt retkejuhi kutse-eetikast;3) lahendab võimalikke keerulisi situatsioone olukorrast ja kliendist lähtuvalt hea klienditeeninduse tava alusel. |
| **Õpiväljundite seos kutsestandardi või tasemeõppe õppekavaga.** *Tuua ära vastav kutsestandard ning* ***numbriline viide konkreetsetele kompetentsidele****, mida saavutatakse.*Aktiivtegevuse instrutor, tase 4, kutsestandardi B-osa üldoskused. |
| **Põhjendus.** *Tuua põhjendus* *koolituse sihtrühma ja õpiväljundite valiku osas.* Luua Metsanduskooli matkajuhi erialale on viimastel aastatel väga tugev konkurss, kuid tasemeõppesse võetakse vastu vaid 20 õppijat. OSKA COVID-19 eriuuringu põhjal teame, et just turismisektor on kriisis tugevasti kannatada saanud. Erinevates tervishoiu-ja julgeolukukriiside valguses on turismisektori, sh loodusretkejuhtide võimalus keskenduda teenuste pakkumisel sisekliendile. Siseklient on oluliselt nõudlikum, kuna on tuttav kohalike eluoludega. Seepärast on vajalik tõsta retkejuhtide teadmisi ja oskusi nii Eesti floora kui ka fauna osas, et pakkuda külastaja ootustele vastavat elamust. Erilise tähelepanu all sellel kursusel on looduse vahendamise metoodika. Nimetatud oskused on turismitalude ja matkakorraldajate seas madalal tasemel. Samuti on vajalik uue põlvkonna, sh karjääripöörajate koolitamine. Ka majutus-, toitlustus- ja turismisektori OSKA raport toob ühe kitsaskohana välja, et puudub piisav võimalus õppida giidi eriala lühikesel esmaõppe õppekaval eelneva erialase ettevalmistuse ja töökogemuseta (uuringu lühiversioon lk 42 ja 44). OSKA Covid-19 (lk 131) kokkuvõte toob välja teenusedisaini arendusvajaduse vastavalt sihtrühmade ootustele, sh elamuste arendamise kompetentsi tõstmine. Majutus, toitlustus ja turismi sektori töötajaskond on väiksem ja peab tegutsema efektiivsemalt, mistõttu oodatakse töötajatelt multifunktsionaalsust. |

1. **Koolituse maht**

|  |  |
| --- | --- |
| **Koolituse kogumaht** akadeemilistes tundides:  | **40** |
| Kontaktõppe maht akadeemilistes tundides: | **40** |
|  sh auditoorse töö maht akadeemilistes tundides: *(õpe loengu, seminari või muus koolis määratud vormis)* | **20** |
|  sh praktilise töö maht akadeemilistes tundides:  (*õpitud teadmiste ja oskuste rakendamine õppekeskkonnas*)  | **20** |
| Koolitaja poolt tagasisidestatava iseseisva töö maht akadeemilistes tundides: | **0** |

1. **Koolituse sisu ja õppekeskkonna kirjeldus ning lõpetamise nõuded**

|  |
| --- |
| **Õppe sisu ja õppekeskkonna kirjeldus.** *Tuua peamised teemad ja alateemad* ***sh eristada auditoorne ja praktiline osa.*** *Esitada õppekeskkonna lühikirjeldus, mis on*  *õpiväljundite saavutamiseks olemas. Loetleda kursuse kohustuslikud õppematerjalid (nt õpikud vmt) kui need on olemas. Kui õppijalt nõutakse mingeid isiklikke õppevahendeid, tuua ka need välja.* **Õppe sisu:** **Esmaabi looduses**Matkajuhi töökeskkonna ohutegureid; esmaabi andmine erinevates olukordades ning käitumine õnnetusjuhtumi korral.**Looduse vahendamise metoodika ja kutse-eetika looduse vahendamisel**Looduse vahendamise metoodika olulisus looduse tõlgendamiselLooduse vahendamisel erinevaid meetodeid ja strateegiaid**Eesti floora**Konkreetse piirkonna puittaimede määramine ja kirjeldamineKonkreetse piirkonna rohttaimede ja taimekoosluste määramine ja kirjeldamine**Eesti fauna**Konkreetse Eesti piirkonna imetajate ja lindude määramine ja kirjeldamine**Klienditeenindus:**Klienditeenindusetapid kontakti loomisest tänukirja saatmiseni, keerulised olukorrad matkal, erinevate klienditüüpide tundmine.**Praktiline õpe:*** Õppekäik loomade ja lindude kirjeldamiseks ja määramiseks
* Õppekäik taimede kirjeldamiseks ja määramiseks

**Õppekeskkonna kirjeldus:** Kaasaegse esitlustehnikaga klassiruum, praktiline õpe looduses valitud Eesti piirkonnas.Õppekäikudeks kooli buss. |
| **Nõuded õppe lõpetamiseks, sh hindamismeetodid ja –kriteeriumid.** *Nõutud on vähemalt 70% kontakttundides osalemine. Kirjeldada,* ***kuidas hinnatakse******õpiväljundite saavutamist****.* Hinnatakse praktilist ülesannet:Õppijad valmistavad ette paaristööna lühiretke koolituskoha ümbruses ning viivad selle kaasõppijatele läbi kasutades koolitusel õpitud teadmisi ja oskusi. Osaletud on vähemalt 70% ulatuses tundides.Hindamine on mitteeristav. |

1. **Koolitaja andmed**

|  |
| --- |
| **Koolitaja andmed.** *Tuua ära koolitaja(te) ees- ja perenimi ning kursuse läbiviimiseks vajalikku kompetentsust näitav kvalifikatsioon või vastav õpi- või töökogemuse kirjeldus.***Andrus Lehtmets-** kiirabiarst, kel on pikaaegne kogemus esmaabi õpetamisel ja loodusretkejuhtide õpetamisel**.****Erle Tüür-** loodusturismi valdkonna koordineerija ja Luua Metsanduskooli õpetaja, kes omab pikaaegset kogemust loodusretkejuhtide õpetamisel**Marika Kose-** Eesti Maaülikooli elurikkuse ja loodusturismi õppetooli lektor**Heikki Luhamaa-** Pärnumaa taluperemees, veislaste ja pühvlikasvatuse praktik ja entusiast**Kairit Reiman -** teeninduskoolitaja, Luua Metsanduskooli koolituskeskuse juht |

**Õppekava koostaja:**
Kairit Reiman, Koolituskeskuse juht kairit.reiman@luua.ee